ରୋମିଡେପସିନ  (ଇଂରାଜୀ ଭାଷାରେ ), ଇଷ୍ଟୋଡାକ୍ସ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହାକି କ୍ୟୁଟାନିଅସ ଟି-ଜୀବକୋଷ ଲିମ୍ଫୋମା   ଏବଂ ପ୍ରାନ୍ତୀୟ ଟି-ଜୀବକୋଷ ଲିମ୍ଫୋମାର   ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ଚିକିତ୍ସା ବିଫଳ ହେବା ପରେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, କମ୍ ପ୍ଲାଟେଲେଟ୍, ଅଇ, ଥକାପଣ ଏବଂ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଟ୍ୟୁମର ଲାଇସିସ୍ ସିଣ୍ଡ୍ରୋମ ଏବଂ କ୍ୟୁଟି   ବିସ୍ତାର ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ହିଷ୍ଟୋନ ଡିଆସେଟିଲେଜେସ ନାମକ ଏକ ଏନଜାଇମକୁ ଅବରୋଧ କରି ପ୍ରୋଗ୍ରାମ ହୋଇଥିବା କୋଷ ମୃତ୍ୟୁକୁ ଆଣିଥାଏ । ୨୦୦୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରୋମିଡେପସିନ ଅନୁମୋଦିତ ହୋଇଥିଲା । ୨୦୧୨ରେ ୟୁରୋପରେ ଏହାକୁ ଅନୁମୋଦନ କରିବା ମନା କରାଯାଇଥିଲା । ଏହା କ୍ରୋମୋବ୍ୟାକ୍ଟେରିଅମ ଭାୟଲାସେଅମ ଜୀବାଣୁରୁ ମିଳିଥାଏ । ଯୁକ୍ତରାଷ୍ଟ୍ରରେ ଏହାର ୧୦ ମିଗ୍ରା ମାତ୍ରା ନିମନ୍ତେ ପ୍ରାୟ ୩,୩୫୦ ଡଲାର ଖର୍ଚ୍ଚ ହୋଇଥାଏ । ୨୦୨୧ରେ ଯୁକ୍ତରାଷ୍ଟ୍ରରେ ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା ।